Masszázs - Zenit Hotel Balaton**** wellness szálloda
Főoldal | Zenit Hotel Balaton**** superior Wellness szálloda | Wellness | Masszázs
Zenit. Minden cseppje KÉNYEZTETÉS.
Felfrissülésre, ellazulásra vagy éppen bőrfeszesítésre vágyik? Masszázsprogramjaink között mindegyiket megtalálja.
A szőlő és a bor nem csak gasztronómiai élményt nyújt, hanem egészségmegőrző, szépítő hatása miatt kozmetikai és wellnesskezelések kedvelt alapanyaga. A bordeaux-i borvidéken kifejlesztett vinoterápia hatékonyságát a szőlőben fellelhető antioxidánsok adják, melyek hidratálják és fiatalítják a bőrt. A szőlőszem magjában és héjában nagy mennyiségű polifenol nevű antioxidánstalálható, mely segít a bőr öregedéséért felelős szabad gyökök leküzdésében. A Zenit Hotel különlegességei a szőlőkészítményekre épülő,úgynevezett vinoterápiás kezelések, amelyekkel feszessé varázsolhatja bőrét, hatékonyan tehet bőre fiatalságáért vagy mozgásszervi panaszai ellen.
Svédmasszázs, amelynek során szőlőmagolajjal történik a kezelés. A szőlő kedvező hatásai révén megelőzi és lassítja a bőr öregedését, hidratáló, regeneráló, antioxidáns hatású. Férfiaknak és nőknek egyaránt ajánlott.
ÁR: 10.200 Ft / 50 perc - 16.500 ft / 80 perc
Kényeztető masszázs a lábaknak. Más fogásokat alkalmaz, mint a talpreflexológia. Így célja és hatása is más. A talp a szervezet egyik legjobban igénybe vett része, ezért fontos a karbantartása. A talpmasszázs célja, hogy felfrissítse a talpat, megszüntesse az úgynevezett nehéz lábat.
ÁR: 6.100 Ft / 25 '
A gyógymasszázs fokozza a bőr rugalmasságát, enyhíti az izomfáradtságot,megszünteti az izmok állandó feszességét. Segít az ödémák, vizesedések megszüntetésében. Elősegíti a nem gyulladásos ízületi betegségek gyógyulását.
ÁR: 7.200 Ft / 25 '
YUMEIHO terápia három technikát ötvöz, melyeket az összes távol-keleti masszázsban alkalmaznak. 
A masszázst, mely lazítja a feszes izmokat, javítja a vérkeringést, serkenti a nyirokkeringést és fokozza az anyagcserét.
Az akupresszúrát, mely elősegíti a testben az energia áramlását. A manuálterápiás fogásokat, melyekkel helyreigazítják az ízületeket. A kezelést kényelmes öltözetben, a talajon végezzük.
ÁR: 16.000 Ft / 50 '
Édesharmat - Mézes masszázs
A méz vitamin, enzim és ásványi anyag tartalma mélyen bejut a bőrbe, a salakanyagokat pedig kiszívja, méregteleníti a szervezetet. A kezeléstől a bőr megfiatalodik, puhává, feszessé válik, emellett intenzív gyulladáscsökkentő és fájdalomcsillapító hatással is bír. A rituálé elején a páciens hátára folyatjuk a mézet, amit azután egyenletesen eloszlatunk. A masszőr egész tenyerét ráteszi az alany bőrére. A méz ragacsosságát kihasználva képes felemelni a bőrt, ezáltal segíti a kötőszövet rendellenes letapadásainak megszüntetését.
ÁR: 7.200 FT/ 25'
Belső Béke levendulaolajos testmasszázs
A felhasznált olajkeverék fokozza a masszázs nyugtató hatását, mind a bőrön keresztül felszívódva, mind az aroma belégzése által. A kezelés egész ideje alatt a lassú, finom, simító mozdulatoké a főszerep, melyek oldják a stressz által okozott izomfeszültséget. Alkalmas az ízületek és szövetek merevségének csökkentésére, az izmok rugalmasságának fokozására, a vérkeringés javítására és a felhalmozódott feszültségek oldására.
ÁR: 13.000 Ft / 50 '
Napkelte - vanília-jázmin kényeztetés
A masszázs során növényi alapú vanília és jázmin illatú olajat használunk, mely természetes és bőrbarát összetevőket tartalmaz. Az argán olaj és E-vitamin puhítják és gyengéden ápolják a bőrt. Kényeztető és aromaterápiás hatása eufórikusan édeskés illatának köszönhető. Elősegíti a relaxációt.
Choco me - meleg olajos testmasszázs
Igazi csokoládával! Bőrünkhöz érve kellemesen melegíti át testünket és lelkünket. A csololádé illata és zamata betölti a szobát, és egy kellemes relaxáló állapotba juttat minket. A csokoládé hatására boldogsághormonok szabadulnak fel. Bőrünk általa feszes és hidratált lesz. A kezelés kétféle módon választható.
Meleg csokoládás masszázs: 9.200 FT / 40'
Meleg csokoládés masszázs és fóliás testtekercselés: 10.900 FT / 55'
Elixír - meleg olajos, relaxációs testmasszázs
Lágy érintésekkel és erőteljesebb izomlazító mozdulatokkal váltakozva regenerálódhat megfáradt testünk és közben magunkba szívjuk a finom masszázsolaj illatát. Levendula, fahéj-narancs és vanília illatú meleg olajokkal a testünk energiával töltődik fel. A finom, meleg olaj átjárja testünket, a feltöltődés más dimenzióit nyitja meg.
ÁR: 10.200 FT / 50'
Síva varázsa frissítő testmasszázs
A kezelés két testrész masszázsából tevődik össze, 25 perces frissítő talpmasszázsból és 25 perces frissítő hátmasszázsból. A talpmasszázs célja, hogy felfrissítse a talpat és megszüntesse az úgynevezett nehéz lábat. A frissítő hátmasszázs pedog segít ellazulni, csökkenti a fej-,és hátfájást, oldja a stresszt.
ÁR: 12.200 FT / 50 '
Sába Kincse kávés masszázs
A masszázs során melegített olajat csurgatunk a bőrre. A hangulatos fényárban a felmelegített olaj tökéletesen szétterül a bőrön. Hosszantartó lágysága nyugtatja, feszesíti, regenerálja a bőrt.
Cellulit kezelő masszázs
A fahéjolaj stimulálja a vérkeringést, felmelegíti a bőrszöveteket, fokozza a bőr vérellátását. Méregtelenít, salaktalanít és tisztít. Visszaállítja a bőr egyensúlyát, feszesebbé teszi a bőrsejteket, karcsúsít. Hozzájárul a bőr regenerálásához a mandarinolaj. Puhítják és ápolják a bőrt. Édeskés illatú természetes masszázsolaj, hangulatjavító hatással.
Frissítő érintés dekoltázs masszázs
A masszázs célja a szövetek rugalmasságának és feszességének megtartása, az öregedési tünetek megelőzése, kialakulásának késleltetése, a szervezet frissítése, fáradtság csökkentése. A masszázs kiterjed az arc, a nyak, a váll, a kar és a dekoltázs területére.
Vörös szőlő testkezelés
A szőlőfogyasztás új lehetősége. Első lépésben leradírozzuk bőrét szőlőmagolaj, nádcukor és szőlőmag port kombináló készítménnyel. A kezelés testpakolással folytatódik, amikor finomra aprított szőlőpépet helyezünk fel. Gyors zuhany után pihentető testbalzsammal átmasszírozzuk testét, amely intenzíven táplálja a bőrt, ezáltal selymesen puhává válik. A szőlő kedvező hatásai révén megelőzi és lassítja a bőr öregedését, megőrzi rugalmasságát és életerejét.
ÁR: 18.700 Ft / 80 '
Zenit Test és Lélek Harmóniája Fürdőkezelés
Csempésszenek egy kis romantikát a rohanó hétköznapokba, Kleopátra fürdővel, pezsgővel! Azoknak a pároknak ajánljuk, akik szeretnék újra átélni a romantika csodálatos világát.
Fürdőkezelés menete: 15 perces szaunázás közben mézes-sós testpeeling, majd ezt követi az egymás után zajló 50 perces szőlőmagolajos masszázs. Végezetül adják át magukat a romantika varázsának. Merüljenek el tejben és mézben, élvezzék a gyertyafényes fürdőzést fa dézsánkban!
ÁR: 19.700 HUF/ 2 FŐ/ 145 PERC
NAP ÍZE SZŐLŐS KEZELÉS
Kalandozás a szőlő világában...
A kezelés menete: merüljenek el a kellemesen meleg szőlőmag-kivonatos fürdővízben, melyhez ellazulásként egy pohár rosé-val kedveskedünk. A kádban eltöltött 30 perc alatt fokozódik a bőr rugalmassága, simább, hidratáltabb lesz. A kádfürdőzést követően egymás után zajló 50 perces szőlőmagolajos masszázsban részesítjük Önöket.
ÁR: 19.700 HUF / 2 fő / 145 perc
A kezelést 15 perces szőlőmag testtekercseléssel is kiegészítheti, mely a szőlő kedvező hatásai révén megelőzi és lassítja a bőr öregedését, megőrzi rugalmasságát és életerejét.
A kiegészítő testcsomagolás ára: 3.500 HUF / FŐ / 15 PERC
TRÓPUSI ÁLOM MASSZÁZSRITUÁLÉ
Nincs is annál jobb, mint mikor teljesül egy álom. Csukja be a szemét, zárja ki a külvilág zaját, idézze fel a mesés kókuszpálmákat, a lágy simogató tengerparti szellő illatát!
Fürdőkezelés menete: 15 perc szaunázás keretében mézes - cukros test peeling, melyet 50 perces melegolajos csokoládés masszázs követ. Masszázs után 30 perces ligetszépe kádfürdővel kényeztetjük, melyet friss gyümölcsökkel, gyümölcslével teszünk kellemesebbé.
Bejelentkezés és Lemondási feltételek
Az árak magyar Forintban (HUF) értendők és az ÁFA-t tartalmazzák!
Érvényes: 2017. július 17-től
Kezelések minden nap 9-19 óráig vehetőek igénybe.
Bejelentkezés: wellness recepción személyesen, vagy a szobából hívható: 1210-es melléken. Megkérjük Vendégeinket, hogy a kezelés megkezdése előtt 5 perccel szíveskedjenek megjelenni a wellness recepción. Amennyiben késik, a kezelési idő ennek arányában rövidebb lesz, vagy elmarad.
Lemondási feltételek: 24 órán belül történő lemondás esetén 100%, lemondás elmaradása/meg nem jelenés esetén 100%. 24 órával a kezelés időpontja előtt 50% szolgáltatási díjat terhelünk szobaszámlájára. 2 nappal a kezelés előtt történő lemondás esetén nincs szolgáltatási díj kötelezettsége. 
Foglaljon közvetlenül szállodánkban, és megajándékozzuk egy 1.000,- Ft értékű wellness kuponnal, mely beváltható bármely kádfürdőnkre vagy masszázsunkra!
SZERDA - PÉNTEK - SZOMBAT
szerdán és pénteken 23 óráig